Congreso dos Deputados

O Congreso dos Deputados é a cámara baixa das Cortes Xerais, o órgano constitucional que representa o pobo español. Reúnese para sesións no Palacio das Cortes, situado na praza das Cortes de Madrid.

A Constitución de 1978 establece un Parlamento bicameral. As Cortes Xerais están formadas polo Congreso dos Deputados e o Senado. Ámbalas dúas Cámaras representan o pobo español. As Cortes Xerais:
 exercen a potestade lexislativa do Estado.
 aproban os seus orzamentos. 
 controlan a acción do Goberno. 
 e teñen as demais competencias que lles atribúe a Constitución.

No entanto, este bicameralismo non supón unha equiparación completa entre Congreso e Senado. A Constitución resérvalle ó Congreso unha serie de funcións e facultades que revelan a súa primacía. Deste xeito, o Congreso autoriza a formación do goberno, pode provoca-lo seu cesamento, coñece en primeiro lugar a tramitación dos proxectos lexislativos e dos orzamentos e debe confirmar ou rexeitar as emendas ou vetos que pode aprobar o Senado sobor destes textos lexislativos.

 Historia 

O Congreso dos Deputados ten o seu antecedente máis remoto no Estatuto Real de 1834, outorgado pola raíña María Cristina, rexente durante a minoría de idade de Isabel II, e que estabeleceu por primeira vez en España a configuración bicameral das Cortes, ao dividilas en dous Estamentos: o de Próceres do Reino e o de Procuradores do Reino.

O Estamento dos Procuradores do Reino tiña carácter electivo e unha composición que correspondía netamente á representación das Cidades e Burgos con dereito de voto nas Cortes do Antigo Réxime.

Na Constitución de 1837, aprobada como consecuencia do Motín da Granxa de San Ildelfonso que forzou á raíña rexente a sancionala, recolleuse por primeira vez a denominación de «Congreso dos Deputados» para a Cámara Baixa das Cortes Xerais.

Nas sucesivas Constitucións de 1845, 1856, 1869 e 1876 preservaron a configuración do Congreso dos Deputados como unha cámara de representación popular, que nalgúns casos tivo atribuída preeminencia sobre o Senado en materia de forzas armadas e de contribucións e crédito público e control político aos membros do Goberno.

 Composición 

A Constitución establece que o Congreso contará cun mínimo de 300 e un máximo de 400 Deputados, debendo a lei electoral concretar este número. A normativa vixente (Lei Orgánica do Réxime Electoral Xeral de 19 de xuño de 1985) fixa en 350 o número de membros da Cámara.

Tódolos Deputados son elixidos por sufraxio universal, libre, igual, directo e secreto. A circunscrición electoral é a provincia. A lei electoral asigna dous escanos a cada unha delas e distribúe os demais en proporción á poboación respectiva. Ceuta e Melilla elixen un representante cada unha.

 50pxComposición tralas eleccións xerais de España de novembro de 2019 Grupo parlamentario Portavoz Líder Deputados Socialista senmarco|20x20px PSOE: 108senmarco|20x20px PSC: 12 Héctor Gómez Pedro Sánchez 120 Popular en el Congreso senmarco|20x20px PP Cuca Gamarra Alberto Núñez Feijóo  88 VOX senmarco|22x22px Vox Iván Espinosade los Monteros Santiago Abascal 52 Confederal de Unidas Podemos-En Comú Podem-Galicia en Común senmarco|20x20px Unidas Podemos: 24alt=|senmarco|18x18px En Comú Podem: 7alt=|senmarco|18x18px Galicia en Común: 2 Pablo Echenique Yolanda Díaz 33 Republicano senmarco|20x20px ERC: 12senmarco|50x50px Sob: 1 Gabriel Rufián 13 Plural senmarco|24x24px JxCAT: 4senmarco|21x21px PDeCAT: 4alt=|senmarco|20x20px Más País-Equo: 2senmarco|20x20px Més Compromís: 1senmarco|22x22px BNG: 1 Íñigo Errejón Míriam NoguerasFerran BelÍñigo ErrejónJoan BaldovíNéstor Rego 12 Mixto alt=|senmarco|20x20px CUP-PR: 2alt=|senmarco|20x20px CC-PNC: 1alt=|senmarco|20x20px NC: 1senmarco|23px PRC: 1senmarco|22x22px TE (EV): 120x20px FORO: 1Non adscritos: 4  Carlos García Mireia VehíSergio SayasAna OramasPedro QuevedoJosé María MazónTomás GuitarteIsidro Martínez OblancaPablo Cambronero 11 Ciudadanos senmarco|20x20px Ciudadanos Inés Arrimadas 9 Vasco (EAJ-PNV) EAJ-PNV Aitor Esteban 6 Euskal Herria Bildu alt=|senmarco|25x25px EH Bildu Mertxe Aizpurua 5
</center>

 Órganos 
+Mesa do Congreso dos DeputadosCargoTitularListaPresidenta Meritxell Batet  PSCVicepresidente primeiro Alfonso Rodríguez Gómez de Celis  PSOEVicepresidenta segunda Ana Pastor Julián  PPVicepresidenta terceira María Gloria Elizo  UPVicepresidente cuarto Ignacio Gil Lázaro  VoxSecretario primeiro Gerardo Pisarello  ECPSecretaria segunda Sofía Hernánz Costa PSOESecretario terceiro Javier Sánchez Serna  UPSecretario cuarto Adolfo Suárez Illana  PP

 Prerrogativas dos deputados 

Os deputados, o mesmo que os senadores, dispoñen de dúas importantes prerrogativas, que a Constitución lles recoñece, non con carácter de privilexio persoal, senón para protexer o exercicio das súas funcións. Inviolabilidade e inmunidade son propiamente garantías institucionais das Cámaras, das que gozan os seus membros en canto participan no desenvolvemento das funcións constitucionais asignadas ó Congreso dos Deputados.

 A inviolabilidade afecta ás opinións manifestadas e ós votos emitidos no exercicio do cargo representativo e supón a irresponsabilidade polos mesmos. Así e todo, esta irresponsabilidade non ten carácter absoluto, senón só en relación a terceiros estraños á Cámara. No ámbito interno, o deputado está suxeito ás normas de disciplina parlamentaria que, de acordo co Regulamento, aplican o presidente e a Mesa do Congreso.
 A inmunidade cobre os actos realizados polo deputado durante o período do seu mandato e supón a prohibición de ser inculpado ou procesado sen a previa aprobación do Congreso, e que a súa detención tan só sexa posible no caso de flagrante delito.

Os deputados perciben unha asignación económica con cargo ós orzamentos da Cámara, tendo dereito, asemade, a outras axudas (dietas), franquías e indemnizacións por gastos indispensables para o cumprimento das súas funcións.

 Sede 

O Palacio das Cortes é o edificio que alberga o Congreso dos Deputados. Está situado entre a rúa Zorrilla e a Carreira de San Xerome, a escasa distancia do Paseo do Prado, en Madrid. É un dos edificios emblemáticos do Madrid do século XIX, de estilo neoclásico.

 Notas 

 Véxase tamén 

 Outros artigos 
 Composición do Congreso dos Deputados de España
 Lista de presidentes do Congreso dos Deputados de España
 Lista de deputados galegos no Congreso desde a Transición
 Ligazóns externas 
 Páxina Oficial do Congreso dos Deputados